**UZAICINĀJUMS**

pretendentiem piedalīties cenu aptaujā par līguma slēgšanas piešķiršanas tiesībām

**„Projekta BALTIPLAST “Baltijas pieeja rīcībai ar plastmasas piesārņojumu aprites ekonomikas kontekstā” Nr. #C021 starptautiskās partneru tikšanās organizēšana”**

**identifikācijas Nr. DPCP 2024/17**

## **Vispārīgā informācija:**

|  |  |  |
| --- | --- | --- |
| **Pasūtītāja/līgumslēdzēja nosaukums** | Daugavpils valstspilsētas pašvaldība | |
| Adrese | **Krišjāņa Valdemāra iela 1**, Daugavpils, LV-5401 | |
| Reģistrācijas numurs | **90000077325** | |
| Kontaktpersona | Daugavpils pašvaldības centrālās pārvaldes (turpmāk – DPCP) Attīstības departamenta Investīciju un starptautisko sakaru nodaļas vadītāja Olga Tolmačova tālr. 04225, e-pasts: [olga.tolmacova@daugavpils.lv](mailto:olga.tolmacova@daugavpils.lv) | |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

## **Zemsliekšņa iepirkuma nepieciešamības apzināšanās datums:** 2024.gada 1.februāris.

## **Zemsliekšņa iepirkuma mērķis:** organizēt projekta starptautisko partneru tikšanos.

## **Līguma izpildes termiņš**:pasākums organizējams 2024.gada 21. – 24.maijā.

## **Veicamo būvdarbu, preču piegādes vai pakalpojuma uzskaitījums (apjomi un/vai specifikācija):** ir noteikts tehniskajā specifikācijā (1.pielikums).

## **Paredzamā līgumcena:** 4132,23 EUR bez PVN.

## Piedāvājuma varianti nav pieļaujami**.**

## **Piedāvājuma izvēles kritērijs:** piedāvājums ar viszemāko cenu, kas pilnībā atbilst prasībām.

## **Piedāvājuma iesniegšanas veids:** līdz 2024. gada 9.aprīļa plkst. 10:00 rakstiski slēgtā aploksnē Daugavpils pašvaldības centrālās pārvaldes Attīstības departamentā, Krišjāņa Valdemāra ielā 13, 2.stāvā, 202.kab., Daugavpilī, LV-5401, vai parakstīts ar drošu elektronisko parakstu uz e-pastu [ilga.leikuma@daugavpils.lv](mailto:ilga.leikuma@daugavpils.lv).

## **Prasības pretendentam un pretendenta piedāvājumam:**

## **10.1.** Pretendents iesniedz tehnisko-finanšu piedāvājumu atbilstoši piedāvājuma iesniegšanas formai (2.pielikums).

## **10.2.** Pretendentam izvirzītās kvalifikācijas prasības dalībai cenu aptaujā:

10.2.1. pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) (informācija par Latvijā reģistrēta, licencēta vai sertificēta pretendenta reģistrācijas faktu, tiks iegūta publiskās datubāzēs: www.ur.gov.lv u.c);

10.2.2. pretendentam nav pasludināts maksātnespējas process vai uzsākta tā likvidācija (šo informāciju pasūtītājs iegūst publiskajās datu bāzes);

102.3. pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas iemaksu parādu, kuru kopsumma pārsniedz 150,00 EUR. Šo informāciju pasūtītājs iegūst publiskajās datu bāzēs.

## Pretendents sniedz apliecinājumu, ka piedāvājums sagatavots neatkarīgi.

## **Informācija par rezultātiem:** tiks publicēta Daugavpils valstspilsētas pašvaldības tīmekļvietnē [www.daugavpils.lv](http://www.daugavpils.lv).

Daugavpilī, 2024. gada 2.aprīlī

DPCP Attīstības departamenta vadītāja D. Krīviņa

DPCP Attīstības departamenta vadītāja vietniece S. Krapivina

DPCP Attīstības departamenta Projektu nodaļas vadītāja D.Briška-Nikolajeva

DPCP Attīstības departamenta Investīciju un starptautisko sakaru nodaļas vadītāja O.Tolmačova

DPCP Attīstības departamenta juriste I. Leikuma

**1. pielikums**

# TEHNISKĀ SPECIFIKĀCIJA CENU APTAUJAI

**„Projekta BALTIPLAST “Baltijas pieeja rīcībai ar plastmasas piesārņojumu aprites ekonomikas kontekstā” Nr. #C021 starptautiskās partneru tikšanās organizēšana”**

**identifikācijas Nr. DPCP 2024/17**

|  |  |
| --- | --- |
| 1. | **Vispārīgie nosacījumi:**  Daugavpils valstspilsētas pašvaldība kopā ar vadošo partneri Hamburgas Lietišķo zinātņu universitāti (Vācija) Eiropas Savienības INTERREG Baltijas jūras reģiona programmas 2021.-2027.gadam ietvaros īsteno projektu “Baltijas pieeja rīcībai ar plastmasas piesārņojumu aprites ekonomikas kontekstā” (angļu valodā ““Baltic Approaches to Handling Plastic Pollution under a Circular Economy Context””) BALTIPLAST / nr.#C021.  Projektā ir iesaistīti 18 partneri no 5 Baltijas jūras reģiona valstīm: Vācijas, Zviedrijas, Somijas, Igaunijas, Lietuvas un Latvijas. Projektā piedalās gan pašvaldības (Helsinki, Tallina, Kauņa, Vesterosa, Valmiera, Daugavpils), gan biedrības, gan universitātes.  Projekta BALTIPLAST mērķis ir informēt sabiedrību par īstenojamajiem pasākumiem plastmasas atkritumu daudzuma samazināšanai mājsaimniecībās, tādā veidā sekmējot plastmasas atkritumu daudzuma samazināšanos Baltijas jūras reģionā.  Vairāk par projektu: <https://www.daugavpils.lv/pilseta/pilsetas-attistiba/projekti/realizacija-esosie-projekti/starptautiskie-projekti/baltiplast>  2024. gada 21.-24.maijā ir paredzēta kārtējā starptautiskā projekta partneru tikšanās, kuras ietvaros paredzēti pasākumi projekta starptautiskajiem un vietējiem partneriem, kā arī seminārs Latgales reģiona atkritumu apsaimniekošanas uzņēmumu pārstāvjiem. |
| 2. | **Pasākuma norises datums: 2024.gada 21.-24.maijā** |
| 1. 3. | **Izpildītājam pasākuma organizēšanai jānodrošina telpas, tehniskais nodrošinājums, ēdināšana, tulkošana, aprīkojums praktiskajām aktivitātēm (virtuves svari), kā arī sadarbībā ar Pasūtītāja kontaktpersonu jānodrošina mācību vizītes saturs.**  Izpildītājam jānodrošina telpas pasākuma norisei atbilstoši plānotajam dalībnieku skaitam un pasākuma norises aprakstam saskaņā ar Tehniskās specifikācijas nosacījumiem.  Izpildītājam jāparedz tehnisko aprīkojumu skaņas nodrošināšanai (mikrofoni, skaņas pastiprinātāji utt.) un multimediju (ekrāns, projektors, dators u.c. ierīces) pakalpojuma nodrošināšana, kas nepieciešamas pilnvērtīgai pasākuma īstenošanai, kur tas nepieciešams saskaņā ar Tehnisko specifikāciju.  Pasākuma darba sesiju praktiskajai daļai Izpildītājam jānodrošina aprīkojums – virtuves svari (20 gab.), kas atbilst šādiem tehniskajiem parametriem:  Maksimālais svars: vismaz 5 kg  Kļūdas iespējamība: ne vairāk kā 1 g  Trauks: Nav nepieciešams  Korpusa materiāls: Nerūsējošais tērauds vai alternatīva  Barošanas avots: 2x AAA vai alternatīva  Izpildītājam jānodrošina visu pasākuma rīkošanai nepieciešamo atļauju un saskaņojumu saņemšana atbilstoši Daugavpils valstspilsētas pašvaldības un Latvijas Republikas normatīvajiem aktiem, kā arī savas civiltiesiskās atbildības apdrošināšana, ja tas nepieciešams.  Pasākuma organizēšanā Izpildītājam jāievēro noteiktās epidemioloģiskās drošības nosacījumu ievērošanas prasības, ievērojot valstī noteiktos tā brīža ierobežojumus. Pilnībā jānodrošina higiēnas un dezinfekcijas prasības.  **Pasākuma norises organizēšana:**  **21.05.2024.**  **Dalībnieku skaits:** aptuveni 30 personas  **14:00 – 18:00** mācību vizīte **“Daugavpils pilsētas upju un ezeru sistēmas ietekme uz Baltijas jūras baseinu plastmasas radītā piesārņojuma kontekstā”**   * Izpildītājam, sadarbībā ar Pasūtītāja kontaktpersonu, jānodrošina mācību vizītes saturs projekta starptautiskajiem partneriem, kā arī Latgales reģiona atkritumu apsaimniekošanas uzņēmumu pārstāvjiem.   **22.05.2024.**  **Dalībnieku skaits:** aptuveni 50 personas  8:30 – 10:00 Darba sesija  10:00 – 10:30 Kafijas pauze  10:30–12:00 Darba sesija/ **Paralēli notiek seminārs Latgales reģiona atkritumu apsaimniekošanas uzņēmumu pārstāvjiem**  12:00 – 13:00 Pusdienas  13:00 – 15:00 Darba sesija  15:00 – 15:30 Kafijas pauze  15:30 – 18:00 Darba sesija  19:00 - Tīklošanās pasākums ”Sadarbības ekosistēmas stiprināšana starp pašvaldībām, biedrībām un universitātēm” - neformālas diskusijas, vakariņas (zviedru galds).   * Izpildītājam jānodrošina **3 semināra telpas**, kas ir aprīkotas ar videoekrānu prezentāciju demonstrēšanai, mikrofoniem, kondicionieri. Galdu izvietojums piemērojams grupu darbam (nodrošinot dalībniekiem elektrības rozešu pieejamību portatīvo datoru pieslēgšanai). Papildus nepieciešama **1 telpa kafijas pauzei**, kā arī **1 telpa semināram Latgales reģiona atkritumu apsaimniekošanas uzņēmumu pārstāvjiem**, kurai jābūt aprīkotai ar kondicionieri, videoekrānu prezentāciju demonstrēšanai, mikrofoniem, tulkošanas kabīnēm, kā arī ar sinhronās tulkošanas nodrošināšanai nepieciešamo aprīkojumu. * **Semināram** Latgales reģiona atkritumu apsaimniekošanas uzņēmumu pārstāvjiem (aptuveni 20 dalībnieki) izpildītājam **jānodrošina sinhronā tulkošana (EN-LV-EN). (1,5 h) – tulks, kā arī tehniskais aprīkojums.**   **23.05.2024.**  **Dalībnieku skaits:** aptuveni 50 personas  8:30 – 10:00 Darba sesija  10:00 – 10:30 Kafijas pauze  10:30 – 13:00 Darba sesija  13:00 – 14:00 Pusdienas  14:00 – 18:00 mācību vizīte **“Daugavpils pilsētas upju un ezeru sistēmas ietekme uz Baltijas jūras baseinu plastmasas radītā piesārņojuma kontekstā”**   * Izpildītājam jānodrošina **3 semināra telpas**, kas ir aprīkotas ar videoekrānu prezentāciju demonstrēšanai, mikrofoniem, kondicionieri. Galdu izvietojums piemērojams grupu darbam (nodrošinot dalībniekiem elektrības rozešu pieejamību portatīvo datoru pieslēgšanai). Papildus nepieciešama **1 telpa kafijas pauzei**. * Izpildītājam, sadarbībā ar Pasūtītāja kontaktpersonu, jānodrošina mācību vizītes projekta starptautiskajiem partneriem.   **24.05.2024.**  Pasākuma dalībnieku aizbraukšanas diena.  **Prasības Izpildītājam ēdināšanas nodrošināšanai:**  22.05. 2 kafijas pauzes (izbraukuma) 50 personām; 1 pusdienas (izbraukuma, bufetes) 50 personām un 1 vakariņas 60 personām  23.05. 1 kafijas pauze (izbraukuma), 1 pusdienas (izbraukuma, bufetes) 50 personām  Prasības kafijas pauzei 22.05. un 23.05: *Kafija melna/balta (dabīgā, pupiņu) ar cukuru; tējas; citronūdens/ūdens; sāļās uzkodas (vismaz 2 veidi), saldās uzkodas (vismaz 2 veidi). Visi ēdieni veģetāriešiem (bez gaļas, bez zivs)/vegāniem (bez gaļas, zivs, piena produktiem un olām).*  *Sāļo uzkodu piemēri (vai piedāvāt alternatīvas):*   * Pildīti šampinjoni ar dārzeņiem un vegānu sieru; * Vegānu frikadeļu bumbiņas ar sezama sēkliņām un svaigu gurķi * Humusa kanapē ar burkānu, seleriju un gurķu standziņām * Dārzeņu plate * Kanapē ar tomātu salsu un ceptas tortiljas čipsiem * Baklažānu rullīši ar sieru un valriekstiem   *Saldo uzkodu piemēri (vai piedāvāt alternatīvas):*   * Sēklu cepumi ar žāvētiem augļiem * Vegānu kūciņas * Augļu plate   Prasības pusdienām 22.05. un 23.05: *zupa/salāti, pamatēdiens (vismaz 2 veidi), deserts, kafija melna/balta (dabīgā, pupiņu) ar cukuru; tējas; citronūdens/ūdens. Visi ēdieni veģetāriešiem (bez gaļas, zivs)/vegāniem (bez gaļas, zivs, piena produktiem un olām)*  *Zupu piemēri (vai piedāvāt alternatīvas):*   * Svaigu kāpostu zupa ar baravikām * Brokoļu krēmzupa (augu krējuma bāze) * Ķirbju krēmzupa * Dārzeņu zupa   *Salātu piemēri (vai piedāvāt alternatīvas):*   * Burkānu salāti ar ķiplokiem un sezama sēklām   *Pamatēdienu piemēri (vai piedāvāt alternatīvas):*   * Grilēti dārzeņi ar sīpolu ievārījumu * Kartupeļu pankūkas ar sēņu mērci (augu krējums) * Vegānu frikadeles ar diļļu mērci (augu krējums) * Raviolli ar rikotas sieru un spinātiem * Kartupeļu kroketes ar sēņu mērci   *Piedevu piemēri (vai piedāvāt alternatīvas):*   * Cepti kartupeļi * Varītī rīsi ar garšaugiem * Grūbas ar apceptiem sīpoliem * Griķi ar dārzeņiem * Rīsu nūdeles * Pupiņas tomātu mērcē   *Desertu piemēri (vai piedāvāt alternatīvas):*   * Ogu ķīselis * Sorbets ar augļiem   Prasības vakariņām 22.05.: *sāļās uzkodas siltas (vismaz 2 veidi), sāļās uzkodas aukstas (vismaz 2 veidi), salāti (vismaz 2 veidi), pamatēdieni (vismaz 2 veidi), deserts, 4 saldie kliņģeri. Vismaz 10% vegāns un 30 % veģetārs uzturs, atlikušie 60% bez ierobežojuma***.** *Kafija melna/balta (dabīgā, pupiņu) ar cukuru; tējas; citronūdens/ūdens.*  *Silto uzkodu piemēri (vai piedāvāt alternatīvas):*   * Baklažāna šķēlītes ar apceptiem tomātos turku zirņiem * Sēņu žuljēns (augu krējums un siers) * *Spring roll*rullīši ar dārzeņiem   *Auksto uzkodu piemēri (vai piedāvāt alternatīvas):*   * Tortilja ar sēnēm * Bakalžāni ar sieru un valriekstiem   *Salātu piemēri (vai piedāvāt alternatīvas):*   * Biešu salāti ar valriekstiem un žāvētām plūmēm   *Pamatēdienu piemēri (vai piedāvāt alternatīvas)*:   * Sēņu rizotto * Vegānu gaļas plācenīši ar dārzeņu marinādi * Vegānu kebabs   *Piedevu piemēri (vai piedāvāt alternatīvas):*   * Cepta paprika * Štovēti kāposti * Cepti kartupeļi * Kus-kuss   *Desertu piemēri (vai piedāvāt alternatīvas):*   * Augļu kanapē * Augļu želeja * Putukrējums (augu) ar augļiem   *Piedāvājumam jāpievieno sarakstu/ēdienkarti, kur ir atspoguļots uzkodas/ēdiena nosaukums.*    Informācija par pasūtītāja kontaktpersonu: Daugavpils pašvaldības centrālās pārvaldes Attīstības departamenta Investīciju un starptautisko sakaru nodaļas vadītāja Olga Tolmačova tālr. 65404225, e-pasts: olga.tolmacova@daugavpils.lv. |

Sagatavoja:

Daugavpils pašvaldības centrālā pārvaldes Attīstības departamenta

Investīciju un starptautisko sakaru nodaļas vadītāja O.Tolmačova

**2. pielikums**

**TEHNISKAIS - FINANŠU PIEDĀVĀJUMS**

# **CENU APTAUJAI**

**„Projekta BALTIPLAST “Baltijas pieeja rīcībai ar plastmasas piesārņojumu aprites ekonomikas kontekstā” Nr. #C021 starptautiskās partneru tikšanās organizēšana”**

**identifikācijas Nr. DPCP 2024/17**

\_\_\_\_\_\_\_\_\_\_\_\_\_ (*datums, vieta*)

Iepazinušies ar cenu aptauju „Projekta BALTIPLAST “Baltijas pieeja rīcībai ar plastmasas piesārņojumu aprites ekonomikas kontekstā” Nr. #C021 starptautiskās partneru tikšanās organizēšana” identifikācijas Nr. DPCP 2024/17 un cenu aptaujas tehniskās specifikācijas prasībām, \_\_\_\_\_\_\_\_\_\_\_\_\_\_\_\_\_\_\_\_ (*uzņēmuma nosaukums, reģ.Nr.*) piedāvā 2024.gada 21.-24.maijā organizēt projekta starptautisko partneru tikšanos, saskaņā ar pasūtītāja tehniskās specifikācijas nosacījumiem, par šādu līgumcenu un šādiem tehniskajiem nosacījumiem:

1.Pretendents sniedz informāciju par piedāvāto līgumcenu:

|  |  |
| --- | --- |
| **Pakalpojums** | **Piedāvātā līgumcena,**  **EUR bez PVN** |
| Projekta BALTIPLAST starptautiskās partneru tikšanās organizēšana |  |
| PVN \_\_% |  |
| Kopā ar PVN |  |

Piedāvātā cena vārdiem: *(ierakstīt piedāvājuma cenu EUR bez pievienotās vērtības nodokļa (PVN))*

2.Pretendents sniedz informāciju par tehnisko piedāvājumu:

|  |  |
| --- | --- |
| **Nosacījumi** | **Pretendenta piedāvātais apraksts, lai var salīdzināt ar tehniskās specifikācijas nosacījumiem:** |
| Telpas pasākuma norisei (sniedzot informāciju par adresi un tehniskajām iespējām) |  |
| Virtuves svari (20 gab., sniedzot informāciju par tehniskajiem parametriem) |  |
| Ēdienkarte (sniedzot informāciju par piedāvāto ēdienkarti) | 22.05.2024. kafijas pauze: |
| 22.05.2024. pusdienas: |
| 22.05.2024. vakariņas: |
| 23.05.2024. kafijas pauze: |
| 23.05.2024. pusdienas |

**\_\_\_\_\_\_\_\_\_\_\_\_\_\_\_\_\_\_\_\_** (*uzņēmuma nosaukums, reģ.Nr.*) **apliecinām,** ka:

– esam iepazinušies ar tehniskās specifikācijas nosacījumiem un apņemamies tos ievērot un izpildīt;

– nav tādu apstākļu, kuri liegtu mums piedalīties cenu aptaujā un pildīt tehniskās specifikācijās norādītās prasības;

– piedāvājums sagatavots neatkarīgi un neesam ieinteresēti nevienā citā piedāvājumā, kas iesniegts šajā cenu aptaujā.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |

\* *Pretendenta paraksttiesīgās vai tā pilnvarotās personas vārds, uzvārds*

**INFORMĀCIJA PAR PRETENDENTU**

Pretendenta nosaukums:

Reģistrācijas Nr.

Nodokļu maksātāja reģistrācijas Nr.

Juridiskā adrese:

Bankas rekvizīti:

Kontaktpersonas vārds, uzvārds:

Tālrunis: Fakss: E-pasta adrese: Tīmekļa vietnes adrese:

Personas, kura, gadījumā, ja pretendentam tiks piešķirtas tiesības slēgt pakalpojuma līgumu, ir tiesīga parakstīt pakalpojuma līgumu, amats, vārds, uzvārds: